મુંબઇથી દિલ્હી તરફ જઇ રહેલી મડગાંવ-હજરત નિઝામુદ્દીન રાજધાની ટ્રેન પરોઢના છ વાગ્યાના અરસામાં શહેર નજીક જેકોટ ગામેથી 540/18 ડાઉન ટ્રેક ઉપરથી પસાર થઇ રહી હતી. તે વખતે યુવક અને યુવતીએ એક સાથે ટ્રેન સામે પડતું મુકી દીધુ હતું. પુરપાટ દોડતી ટ્રેન સાથે અથડાઇને એક તરફ પડતાં તેમના મોઢા અને શરીરના ભાગે ગંભીર ઇજાઓ થતાં બંનેનું ઘટના સ્થળે જ મોત થયું હતું. ટ્રેનના ચાલકે આ મામલે દાહોદ સ્ટેશન માસ્તરને જાણ કરી હતી.